GiliGold/VAD_KnessetCorpus huggingface dataset:
יואב קיש: אני עובר להצעה של יושב-ראש ועדת הכלכלה למיזוג הצעות החוק.
יואב קיש: אנחנו מעלים להצבעה את המיזוג בין הצעת חוק להסדרת הצבה של כוורות וייצור דבש, מ/859, ו-פ/1555 ו-פ/2254, כולם בנושא הסדרת הדבש, לפי בקשת יושב-ראש ועדת הכלכלה למיזוג.
יואב קיש: בעד ההצעה – הרוב
יואב קיש: הסרנו מסדר היום את הצעת חוק של חברת הכנסת ענת ברקו על מניעת בחירת מועמד שהורשע בעבירת טרור לכנסת.
יואב קיש: זה נוגע בחוק יסוד: הכנסת.
דוד ביטן: ראשית, לפי התקנון, מדובר בחצי שנה.
יואב קיש: היא הגישה לי בקשה על כך שבוועדת חוקה לא דנים בזה.
דוד ביטן: מה זה לא דנים?
דוד ביטן: יש להם פטור.
יואב קיש: פניתי ליושב-ראש ועדת חוקה.
יואב קיש: הנקודה שאתה אומר, נכונה.
יואב קיש: צריך שישה חודשים, עברו לדעתי רק שלושה חודשים.
יואב קיש: בכל מקרה, אנחנו נשמע את ההתייחסויות, אבל היום הסרנו את זה מסדר היום.
יואב קיש: אני אגיד לכם למה כינסתי את הישיבה הזו שהיא שונה מישיבות רגילות כי היא דנה בפטור לחובת הנחה.
יואב קיש: חברים, יש פה את נציג שרת המשפטים, גיל ברינגר, ואני רוצה שהדברים גם יגיעו לאוזני השרה.
יואב קיש: כל שבוע יש לי הרבה מאוד פניות של חברי כנסת, שחלקם נמצאים פה, לקבלת פטור מחובת הנחה.
יואב קיש: היה נוהל קבוע בכנסת: לקחתי הצעה אחת של האופוזיציה והצעה אחת של הקואליציה.
יואב קיש: זה היה מוכר ומקובל בסיכום עם שרת המשפטים.
יואב קיש: משיקולים פוליטיים, אני אומר את זה בצורה הכי ברורה, לעקוף את כל התור של החברים שנמצאים פה, החליטה שרת המשפטים להכניס את החוק שולי מועלם ראשון בתור.
יואב קיש: כי זה החוק של בנט וזה מאוד דחוף חוק ירושלים עכשיו.
יואב קיש: יש חשש לחלוקת ירושלים, ובנט מאוד דחוף לו.
יואב קיש: אני לא מוכן לזה.
יואב קיש: או שיש סיכום או שאין סיכום.
יואב קיש: השבוע, כל מי שביקש פטור מחובת הנחה יקבל את זה עכשיו.
יואב קיש: שולי מועלם עוקפת את החבר שלה מוטי יוגב, ומוטי כבר שבועיים מחכה עם הצעת חוק שבאמת יש לה דחיפות.
יואב קיש: שלום, שולי, בואי תשבי.
שולי מועלם-רפאלי: שלום.
שולי מועלם-רפאלי: מה הסיפור הזה?
אוסאמה סעדי: מסכנה.
אוסאמה סעדי: מתמסכנת.
יואב קיש: שבי בצד הזה שלא ייראה כאילו את נגדם.
שולי מועלם-רפאלי: - - - אדוני יושב-ראש הוועדה.
יואב קיש: אמרתי ואני אגיד את זה גם בשבילך.
משה גפני: אם את יכולה, שבי בצד של ירושלים.
יואב קיש: אני לא בא אליך בטענות כי ברור לי שזו החלטה אישית של שרת המשפטים שניצלה יכולת פוליטית – זה ברשותה, אני לא אומר שלא – ועקפה את כל החברים האלה בגלל חוק שהיא חשבה שהוא מאוד דחוף כי יש חשש עצום כי בנט רוצה לחלק את ירושלים.
יואב קיש: אני לא יודע מה התכניות של בנט.
יואב קיש: לעניין זה אני לא מוכן.
יואב קיש: אנחנו עובדים פה בוועדה הזו בצורה מסודרת.
יואב קיש: כך זה ימשיך.
יואב קיש: ברגע שנראה שזה לא עובד ככה, אז אני פונה עכשיו לכל חברי הכנסת שהוועדה תתמוך בהצעה שלהם לפטור מחובת הנחה, לפנות ישירות לשרה שקד כדי שההצעה שלכם ביום ראשון תעלה לסדר-היום ותוכלו לקבל עליה הצבעה.
יואב קיש: אני דואג לתת לכם את הפטור מחובת הנחה היום.
יואב קיש: אתם תפקידכם לפנות בדיוק כמו שפנתה – אני לא יודע, שולי, אם את פנית או שזה היה בנט שפנה בשבילך.
יואב קיש: אני אומר עוד פעם.
יואב קיש: כל חברי הכנסת שיושבים פה, כדי שההצבעות שלכם יעלו ביום ראשון לוועדת שרים לחקיקה, נא לפנות לשרה שקד ולהגיד שכמו שחברת הכנסת שולי מועלם קיבלה הקצאה בנוסף למכסות, בבקשה גם אתם רוצים את זה.
יואב קיש: נא לטפל בזה מול הסיעות שלכם.
אוסאמה סעדי: נקבל תשובה?
יואב קיש: תכף תשמעו.
יואב קיש: אנחנו נעלה להצבעה, קודם כל, את הבקשות לפטור מחובת הנחה.
יואב קיש: הוועדה זו תעשה את זה חד-פעמית השבוע ואני מאוד מקווה, גיל, ואני מבקש שתעביר את המסר הזה לשרת המשפטים, שזו הפעם האחרונה שהיא מנסה לעבור את הוועדה הזו, אחרת – לא מעניין אותי – שתשבור את הראש היא מול כל הח"כים.
יואב קיש: אני לא צריך לריב עם חברים שלי מהקואליציה ומהסיעה שלי כזה המצב בוועדת השרים לחקיקה.
<גיל ברינגר: אני אוכל להתייחס?
יואב קיש: כולם יתייחסו.
<גיל ברינגר: לפני ההצבעה?
יואב קיש: יש פה ח"כים שממהרים מאוד והיה להם חשוב מאוד להגיע לפה.
יואב קיש: אני רואה לפי הנהוני הראש שזה המסר.
יואב קיש: הבטחתי לנורית קורן שהיא תהיה ראשונה.
יואב קיש: היא נוסעת לבאר שבע.
יואב קיש: אתם נוסעים יחד?
נורית קורן: לא ביחד, אבל גם.
יואב קיש: אז אתם תהיו ראשונים.
יואב קיש: גיל, אני אתן לך להשיב אבל בקצרה, בבקשה, כי הח"כים רוצים להיכנס לדיון.
<גיל ברינגר: הסיפור הוא, כמובן, אחר.
<גיל ברינגר: הסיפור הוא הסיפור שביקשת, יושב-ראש הוועדה ביקש להעביר את הדיון בחוק יסוד: הלאום אליו לוועדה.
יואב קיש: אני אתייחס גם לזה.
אוסאמה סעדי: גם על זה יש מלחמה?
יואב קיש: אני אתייחס לחוק הלאום ואחרי תמשיך, גיל.
יואב קיש: אתה צודק, לא התייחסתי לחוק הלאום ואני רוצה להתייחס אליו עכשיו.
יואב קיש: חוק הלאום הוא חוק בהצעה פרטית של חבר הכנסת אבי דיכטר.
שולי מועלם-רפאלי: גם שלי - - -
יואב קיש: החוק הזה הוא חוק שהליכוד מוביל אותו מתחילתו ועד סופו.
יואב קיש: יש פה עניין של ריבים על קרדיט.
יואב קיש: ריבים מטופשים במידה מסוימת.
יואב קיש: חבל מאוד שהבית היהודי מנסה לקחת את הקרדיט לעניין הזה.
יואב קיש: הוועדה הזו, אני מסביר לכולם, ועדת הכנסת, גם היא דנה בחוקי יסוד.
יואב קיש: אין שום בעיה בוועדה הזו לדון בחוקי יסוד.
יואב קיש: ולכן, את הריב על הקרדיט – דרך אגב, זה לא הריב הראשון.
יואב קיש: אני שמח שהשר בנט - -
אוסאמה סעדי: תמשיכו לריב וזה לא יקודם - - -
שולי מועלם-רפאלי: בנו אתה תולה יהבך, אוסאמה?
יואב קיש: - - אני שמח שהשר בנט הגיע להבנה שהוא צריך לתאם את חוק ירושלים עם השר לענייני ירושלים, זאב אלקין.
יואב קיש: זה היה לו קשה מאוד להגיע להבנה הזו אתמול בישיבה של ועדת השרים לחקיקה.
יואב קיש: זה לקח לו זמן להגיע להבנה הזו, אבל הוא הגיע אליה ואנחנו נקדם את חוק ירושלים עם השר אלקין, כמו שעושים בכל הצעת חוק פרטית שפה שר הצעת החוק הפרטית היא במסגרת המשרד שלו.
יואב קיש: אנחנו, כחברי כנסת, מתאמים עם אותו שר ומקדמים ביחד אתו את ההצעה, ולכן, חבל שבנט היה צריך את הסיבוב הזה.
יואב קיש: מוטי, בבקשה.
שולי מועלם-רפאלי: - - - יואב, גיל היה באמצע.
<גיל ברינגר: אדוני היושב-ראש, אמרת לי שאני אוכל להמשיך - - -
שולי מועלם-רפאלי: נגמרו הצילומים, אפשר לעבור לעבוד בכנסת או שאנחנו עדיין - - -
יואב קיש: נורית, בבקשה.
יואב קיש: נורית, את יכולה לחכות רגע עד שגיל יסיים את דבריו?
שולי מועלם-רפאלי: גיל היה באמצע.
יואב קיש: נורית ביקשה ממני לצאת.
מרדכי יוגב: גיל, ברשותך.
נורית קורן: שנינו צריכים לנסוע לבאר שבע.
יואב קיש: גיל, אחרי שניהם תדבר.
יואב קיש: בבקשה, נורית.
יואב קיש: אני מעלה עכשיו לדיון את הבקשה לפטור של חברת הכנסת נורית קורן, הצעת חוק פתיחת קבר של קטין יוצא תימן, המזרח או הבלקן לצורך ביצוע בדיקה גנטית - - -
<גיל ברינגר: אדוני היושב-ראש, אני מבקש לדבר לפני ההצבעה.
שולי מועלם-רפאלי: לא קיבלנו רשימה של החוקים - - -
יואב קיש: שאלתי אותך, גיל, אמרת לי שאין בעיה.
<גיל ברינגר: אמרתי שאני מוכן שהיא תדבר אבל לא שתהיה הצבעה לפני שאני - - -
יואב קיש: נורית, בכל מקרה אני אצטרך להמתין.
שולי מועלם-רפאלי: יושב-הראש של הוועדה, לא קיבלנו את רשימת החוקים שלהם אתה רוצה לתת פטור.
יואב קיש: נעבור חוק חוק.
שולי מועלם-רפאלי: אנחנו רוצים לראות את הרשימה.
יואב קיש: העברנו.
יואב קיש: אתי, לא העברת את רשימת החוקים?
שולי מועלם-רפאלי: זה מה שיש לנו מול העיניים.
<אתי בן יוסף: לחברים לא - - -
יואב קיש: אז חבל.
יואב קיש: תעבירי, תעבירו בבקשה.
יואב קיש: אני מצטער, חשבתי שזה עבר.
<גיל ברינגר: אמורים לפרסם את הרשימה הזאת לפני, לא - - -
יואב קיש: אמורים, אמורים.
<גיל ברינגר: יש פה בעיה גם בפרוצדורה, לא רק במהות.
יואב קיש: אין פה שום בעיה בפרוצדורה.
<אתי בן יוסף: לגיל העברתי.
יואב קיש: גיל, אתה קיבלת את הרשימה אתמול.
<גיל ברינגר: אני קיבלתי את הרשימה.
<גיל ברינגר: חברי הכנסת לא קיבלו.
יואב קיש: הנה מחלקים להם.
שולי מועלם-רפאלי: - - - מצביע בוועדה - - -
יואב קיש: אנחנו נדון על כל חוק ונדבר ועליו ונצביע עליו.
יואב קיש: לא הייתה שום כוונה, חשבתי - - -
שולי מועלם-רפאלי: זה רק מראה את סדר העדיפויות, לא?
יואב קיש: חברת הכנסת שולי מועלם, זה שלך יש סדר עדיפויות אצל שרת המשפטים שהוא חריג מכולנו, אני לא הייתי - - -
שולי מועלם-רפאלי: - - - הוועדה העבירה לגיל ולא העבירה לחברי הכנסת.
שולי מועלם-רפאלי: זה סדר עדיפויות - - -
יואב קיש: אני אמרתי לה אתמול להעביר.
יואב קיש: הייתה טעות, מה אתה רוצה?
יואב קיש: אמרתי לה להעביר.
מרדכי יוגב: נורית ואני - - -
יואב קיש: אבל גיל רוצה לדבר לפני שנצביע על ההצעות שלכם.
מרדכי יוגב: לפני ההצבעה.
מרדכי יוגב: אם אנחנו יכולים להעלות משום שאנחנו צריכים להיות בדיון על נוער בסיכון.
<גיל ברינגר: אבל לא את ההצבעות.
יואב קיש: תן לו רגע לדבר.
יואב קיש: דבר, גיל.
יואב קיש: הוועדה הזו תחליט אם זה בניגוד או לא.
<גיל ברינגר: בוודאי בניגוד לנוהג.
<גיל ברינגר: יכול להיות שזו תהיה החלטה של הוועדה - - -
יואב קיש: תמיד הוועדה הזו מחליטה.
יואב קיש: רק לפני כמה ימים עשינו ועדה משותפת לחוק אחר.
יואב קיש: עם כל הכבוד - - -
שולי מועלם-רפאלי: גם היא הייתה - -
יואב קיש: גם בה לשולי ולי היו הסכמות מלאות.
שולי מועלם-רפאלי: - - יואב, גם היא הייתה משהו חדש.
יואב קיש: בגלל זה אני אומר שאנחנו בסוף בכנסת, ועם כל הכבוד, גיל, יש פה החלטות של ועדת הכנסת והיא זו שתקבע.
יואב קיש: אז נא לדבר לעניין.
יואב קיש: חברים רוצים ללכת.
<גיל ברינגר: אבל אתה לא נותן לי לדבר.
יואב קיש: שולי, תני לגיל לדבר.
יואב קיש: בבקשה, גיל, אבל לעניין.
יואב קיש: אנחנו רוצים לסיים.
<גיל ברינגר: אני אדבר רק לעניין וזה ייקח רבע מהזמן שלקחת.
<גיל ברינגר: ההמשך של זה היה שאתה לא אפשרת, בגלל העניין הפרסונלי, לחוק יסוד: הלאום של ירושלים - - -
יואב קיש: אני לא נתתי פטור מחובת הנחה לחוק ירושלים.
יואב קיש: אל תגיד לי מה אני עשיתי.
יואב קיש: אני אומר לך שאני לא עשיתי את זה משתי סיבות: יש תור.
יואב קיש: אם לא היה תור, הייתי מכניס אותו; סיבה שנייה, רצו שנעקוף את התור מסיבות פוליטיות.
יואב קיש: בעניין הזה נכנסים השיקולים הפוליטיים.
<גיל ברינגר: הדברים שנאמרו לנו היה דברים אחרים - - -
יואב קיש: אתי דברתי על זה?
<גיל ברינגר: יכול להיות שיש מחלוקת - - -
יואב קיש: אתה דיברת אתי על זה?
<גיל ברינגר: לא.
יואב קיש: אז למה אתה מדבר על דברים שנאמרו?
יואב קיש: מה ששמעת מיועץ השר, זו האמת הקדושה.
יואב קיש: לא עקפו את כל הכללים עם חוק ירושלים?
<גיל ברינגר: תקנון הממשלה קובע שוועדת שרים לחקיקה יכולה לתת פטור מחובת הנחה.
<גיל ברינגר: זה לא חייב לעבור דרך ועדת הכנסת.
יואב קיש: אבל זה נוהג.
יואב קיש: עקפתם את הנוהג.
<גיל ברינגר: - - - כאשר היא עושה שינוי פרסונלי - - -
יואב קיש: זה תקנון הממשלה.
<גיל ברינגר: - - - יש בהחלט סמכות לשרת המשפטים לעשות שימוש בסמכות שלה.
<גיל ברינגר: יש לה אפשרות.
<גיל ברינגר: יש פה ניסיון לעשות ונדטה ולהציף את ועדת שרים ב-9 הצעות חוק.
יואב קיש: נכון, נכון.
יואב קיש: בעקבות ההתנהלות של שרת המשפטים, זו ההתנהלות של ועדת הכנסת.
עליזה לביא: אדוני היושב-ראש, כל ההצעות הן של הקואליציה.
עליזה לביא: כל ההצעות ברשימה הן של הקואליציה.
יואב קיש: חברת הכנסת עליזה לביא, ביקשתי מהאופוזיציה גם אבל האופוזיציה לא הביאה לי.
יואב קיש: כשהכינו את המסמך הזה אתמול, לא הייתה עוד אף הצעת חוק מהאופוזיציה.
עליזה לביא: ממי באופוזיציה ביקשת?
<גיל ברינגר: זה גם בניגוד לפרוצדורה המקובלת.
<גיל ברינגר: פה בוועדת הכנסת מפרסמים את - - -
יואב קיש: בואו ננהל את הדיון.
עליזה לביא: - - - העברנו גם בשבוע שעבר.
עליזה לביא: למה אתה - - -
יואב קיש: אנחנו נדבר גם על הצעות נוספות של האופוזיציה.
יואב קיש: אני יודע שיש שתי הצעות - - -
עליזה לביא: זה נראה לך הגיוני שרק הצעות של הקואליציה - - -
יואב קיש: אל תעצרי אותי, תני לי להגיד לך.
יואב קיש: יש לי הצעה של אחמד טיבי שהועברה, לדעתי, אתמול ויש לי את ההצעה שלך.
עליזה לביא: איפה היא?
יואב קיש: לא הכניסו כי לא הספיקו.
יואב קיש: יש לי את ההצעה שלך שהועברה היום.
עליזה לביא: רק את הקואליציה.
עליזה לביא: זה נראה לך הגיוני?
עליזה לביא: זה נראה הגיוני - - - רק הצעות של הקואליציה.
יואב קיש: אתה רוצה שאני אסביר לך?
יואב קיש: תסתכלי על התאריכים.
יואב קיש: תאריך הבקשה, זה התאריך בו ההצעה הזו התקבלה בוועדת הכנסת.
עליזה לביא: בשבוע שעבר הגשנו בקשה.
יואב קיש: לא אישרנו אותה.
יואב קיש: של יאיר לפיד.
עליזה לביא: חוק הלאום.
עליזה לביא: אבל אתה עושה סדר בבלגן, לא?
עליזה לביא: אז יש בלגן ואין בלגן?
יואב קיש: עליזה, יש הבדל בין הצעת שאתמול הוגשו לי, כמו שלך וכמו של טיבי, והצעות שיושבות פה כבר חודש.
יואב קיש: אני עובר לנורית קורן ואחריה – מוטי יוגב.
נורית קורן: אני מבקשת פטור מחובת הנחה לחוק לפתיחת קברים שעוסקים ברשת ילדי תימן, מזרח ובלקן.
נורית קורן: אני מבקשת את הפטור מכיוון שהזמן חשוב ביותר כאן, ועד שאנחנו נגיע לחקיקה זה ייקח לפחות כמה חודשים.
נורית קורן: אנחנו גם יוצאים לפגרה.
יואב קיש: אני מעלה להצבעה את הצעתה של חברת הכנסת - - -
נורית קורן: רגע.
נורית קורן: לא נתת לי לסיים - - -
יואב קיש: סיימת.
יואב קיש: נורית, אנחנו מצביעים.
יואב קיש: מי בעד הבקשה של חברת הכנסת נורית קורן - - -
דוד ביטן: התייעצות סיעתית.
שולי מועלם-רפאלי: אדוני, אני מבקשת - - -
עליזה לביא: דוד, זה לא פייר.
עליזה לביא: הצעה שלך מהיום נכנסה.
עליזה לביא: - - - ההצעה שלך מהיום נכנסה, ולי הוא אומר שההצעה שלי - - -
מרב מיכאלי: סליחה, אני ביקשתי - - -
יואב קיש: את רוצה התייעצות סיעתית?
שולי מועלם-רפאלי: כן - - -
שולי מועלם-רפאלי: מה פתאום 5 דקות?
יואב קיש: בחמישה לאחת חוזרים לוועדה.
יואב קיש: מי שלא יושב – סדרנים, להוציא החוצה.
יואב קיש: ביטן, שב.
יואב קיש: יושב-ראש הקואליציה הגיע להבנות עם ההצעה שהוא נתן.
יואב קיש: אני רוצה לסכם את הנושא.
יואב קיש: אם אראה עוד פעם אחת – וזה לא איום, זו דרך התנהלות, אנחנו לא נתנהל אחרת – שחוק עולה לוועדת שרים לחקיקה ללא פטור מסודר מוועדת הכנסת, אין יותר הסדרים, שום פשרות, ביטן, לא יתקבלו יותר.
יואב קיש: הוועדה זו תאשר לכולם, כי כנראה אין שום חשיבות בוועדת שרים לחקיקה אלא זו התנהלות פוליטית.
יואב קיש: מכיוון שאנחנו פה בכנסת רוצים לעזור לחברים, קיבלתי את הפשרה שהציע יו"ר הקואליציה, ואני אסיר את הנושא הזה מסדר-היום.
יואב קיש: אני אומר עוד פעם, גיל, וזה לך וגם לחברת הכנסת מועלם כי החוק שלך הוא זה שעשה את הקיצור דרך המופלא הזה.
יואב קיש: היא הראשונה והאחרונה בעניין הזה, ואם לא תהי אחרונה – הוועדה הזו תאשר לכולם את הפטורים ללא שום באפר.
דוד ביטן: זה לא במכסה.
יואב קיש: שיריבו עם השרה שנותנת את המכסה למי שהיא רוצה.
יואב קיש: זה לגבי הנושא הזה.
יואב קיש: אנחנו עוברים לנושא הבא.
יואב קיש: חברת הכנסת ענת ברקו נמצאת פה?
דוד ביטן: היא בוועדה.
יואב קיש: אז תקראו לה.
<אתי בן יוסף: היא כבר מגיעה.
מרדכי יוגב: כנראה שגם חברתי נורית - - - לדיון על נוער בסיכון.
מרדכי יוגב: קיבלנו אותו בטרם ידעתי - - - בזכויות הילד.
מרדכי יוגב: אנחנו צריכים להגיע.
מרדכי יוגב: אנחנו בשעה שתיים ורבע - - -
יואב קיש: אז תלכו.
יואב קיש: אני אדאג לכם.
דוד ביטן: - - - אל תדאגו – אם יהיו הצבעות, יאשרו לכם.
יואב קיש: הורדתי את הנושא מסדר-היום.
יואב קיש: הגענו להסדר, אתם יכולים - - -
נורית קורן: אז אנחנו מקבלים פטור?
יואב קיש: אני אדבר תכם אחר כך ואסביר לכם.
יואב קיש: לא על רגל אחת עכשיו.
עליזה לביא: הבאנו שתי הצעות.
יואב קיש: אנחנו מורידים את זה מסדר-היום וממשיכים.
יואב קיש: הגענו להבנות עם השרה.
יואב קיש: הנה, חברת הכנסת ענת ברקו - - -
מרב מיכאלי: - - - זכות דיבור - - -
יואב קיש: הורדנו את זה מסדר-היום.
יואב קיש: את רוצה לדבר?
מרב מיכאלי: תודה אדוני, אבל אי אפשר לדבר.
מרב מיכאלי: יש רעש שאי אפשר לדבר.
יואב קיש: מרב רוצה להתייחס לנושא הקודם.
מרב מיכאלי: אדוני, אולי תעשה שקט.
יואב קיש: חברים, אני מבקש לשבת או לצאת.
יואב קיש: או לשבת או לצאת.
מרב מיכאלי: תודה, אדוני, יועץ השרה, גיל ברינגר, דיבר בגנות השיקול הפרסונלי כשיקול לקביעת ועדה במקום השיקול המקצועי – והחוקתי, צריך להגיד – שחוק שצריך ללכת לוועדת החוקה - - -
דוד ביטן: - - - עוד פעם תביא חוק הוראת שעה, נבוא בעוד שעה ולא נדע מי נגד מי פה.
דוד ביטן: לפי הכללים: פעמיים הוראת שעה, זה קבוע.
ענת ברקו: יש לי חוק כזה שלא עבר.
ענת ברקו: 3 פעמים.
יואב קיש: דוד, אתה מפריע לחברת הכנסת מרב מיכאלי.
דוד ביטן: תוציא אותי.
יואב קיש: אתה רוצה שאוציא אותך?
יואב קיש: אתה יכול ללכת, אני לא צריך להוציא אותך.
דוד ביטן: התרגלתי שאתה מוציא אותי.
יואב קיש: רק כשיש סיבה, ביטן.
מרב מיכאלי: אני שמחה שאתם נהנים אצלכם בקואליציה, בכיף כיופק שלכם בקואליציה, כי בלאו הכי את האופוזיציה הפסקתם לספור כבר מזמן.
דוד ביטן: אנחנו מחכים לתוצאות של הבחירות מחר, רק אחרי זה נספור אתכם.
מרב מיכאלי: האם אדוני יכול לתת לסיים משפט, יו"ר הקואליציה המכובד?
דוד ביטן: כן, בוודאי.
מרב מיכאלי: עם כל הכבוד, זה לא מצחיק.
דוד ביטן: אני מתאפק.
מרב מיכאלי: גיל ברינגר, אתה הלנת פה על זה שבאו לקבוע ועדה.
מרב מיכאלי: שבמקום שהחוק ילך לוועדת החוקה, שתיקבע ועדה לפי הפרסונה שעומדת בראש הוועדה.
מרב מיכאלי: לא ראיתי אותך פה בשבוע שעבר כשהוועדה הזאת הצביעה בניגוד מוחלט לדעתנו ולאמירה חד משמעית של הייעוץ המשפטי, להעביר את בדיון המאוד טעון, המאוד משמעותי, המאוד מורכב בחזקת הגיל הרך לוועדה משותפת לשתי ועדות שלא עוסקות בנושא הזה, לפי שיקול פרסונלי נטו שלך איזה אדם יו"ר ועדת הכנסת מוכן שידון כראש ועדה בסוגיה הזאת.
מרב מיכאלי: לא שמעתי את קולכם נשמע.
מרב מיכאלי: זה פתח בדיוק לדברים האלה.
מרב מיכאלי: אני מבינה שכשזה חשוב ללשכת שרת המשפטים, אז אתה נשלח מטעמה בשביל לדבר ברמה כאילו מקצועית, אבל ברגע שאנחנו מגיעות - - -
מרב מיכאלי: סליחה, רק התחלתי.
יואב קיש: הבנו את המסר.
יואב קיש: שמענו אותו.
יואב קיש: מרב, זה לא הזמן.
יואב קיש: סגרתי את הדיון, נתתי לך מחוץ לנושא לדבר.
מרב מיכאלי: זה לא מחוץ לנושא.
יואב קיש: אני מבקש ממך לסיים.
יואב קיש: ישבנו והקשבנו לך כמה דקות.
מרב מיכאלי: תן לי לסיים.
יואב קיש: יש לך שתי דקות.
אוסאמה סעדי: יואב, הנושא השני ירד מהפרק?
יואב קיש: איזה נושא?
יואב קיש: זה לא ירד.
מרב מיכאלי: אני רוצה להגיד שקורה פה דבר מסוכן וחמור שנאמר פה שוב ושוב "אז מה אם הייעוץ המשפטי אומר", כאילו הייעוץ המשפטי הוא איזה בן אדם וזה שוב עניין פרסונלי ולא עניין של תקנון ושל חוק שנועד לשמור על כולנו בשביל שלכולנו יהיו אותן זכויות ואותן חובות ואותן הגנות.
מרב מיכאלי: אדוני, אני מצטערת להגיד לך שכנראה אמרת לא אמת, אבל בבירור שלנו, איש מאנשי האופוזיציה לא קיבל ממך או מבא כוחך פנייה בבקשה להגיש פטורים להיום כאקט המחאה הזה.
מרב מיכאלי: כל הדיון הזה, גם על אקט המחאה שלך מול ועדת שרים, גם על הוועדה המשותפת של חזקת הגיל הרך, גם על השאלה לאן ילך או לא ילך חוק הלאום – זה הכול דברים שמתנהלים מאה אחוז נטו בתוך הקואליציה, והאופוזיציה בכלל אין לה צד.
מרב מיכאלי: בכלל אתן לא שואלות לדעתנו - - -
עליזה לביא: זו ועדת הקואליציה.
מרב מיכאלי: כן, זו ועדת הקואליציה.
מרב מיכאלי: אפילו מראית עין של התנהלות חוקתית, של התנהלות ציבורית נקיה וראויה, שאתן מבינות ומבינים שגם אנחנו נבחרנו על ידי חצי מהעם בישראל ואנחנו יושבות ויושבים בכנסת הזאת בדין.
מרב מיכאלי: אתם לא עושים לנו טובות - - -
יואב קיש: הרס הדמוקרטיה, רק תוסיפי.
עליזה לביא: לא לעולם חוסן, אדוני יושב-ראש הוועדה, לא תמיד תהיה יו"ר ועדת הכנסת, לא תמיד.
עליזה לביא: תזכור את זה.
יואב קיש: אל תפריעי למרב.
עליזה לביא: אני לא מפריעה.
מרב מיכאלי: אני חד משמעית אומרת לך, לפרוטוקול הדברים האלה צריכים להיאמר, משום שכשזה יהיה חלילה מאוחר מדי, צריך שיראו איך זה התנהל לאורך הדרך.
יואב קיש: תודה רבה, חברת הכנסת מרב מיכאלי.
יואב קיש: לצערי, ואני אומר לך עכשיו את דעתי האישית, יש הרבה צביעות במה שאמרת.
יואב קיש: זו לא הפעם הראשונה שחוקים בכנסת הזו ובכנסות לפניה ולפניה הולכים לוועדות משיקולים פוליטיים.
מרב מיכאלי: מעולם לא היו כל כך הרבה ועדות מיוחדות וועדות משותפות וועדות פרסונליות.
מרב מיכאלי: מעולם לא.
יואב קיש: חברת הכנסת מרב מיכאלי, הקשבתי לך ואני רוצה לענות לך.
יואב קיש: העניין הזה שכל דבר עושים לפי הייעוץ המשפטי בכנסת הזו, זה רחוק מאוד מהאמת.
יואב קיש: הייעוץ המשפטי הוא עוד גורם שמתחשבים בו, אבל יש הרבה שיקולים נוספים אחרים וזו לא הפעם ראשונה ואני לא אקבל הטפת מוסר שמלווה הצביעות בעניין הזה.
מרב מיכאלי: - - - בכלל עוד לא התייעצת – בסדר, התייעצת עם - - -
יואב קיש: התייעצתי עם האופוזיציה.
יואב קיש: כשאני הולך לעשות מהלך של חקיקה שהקואליציה מובילה וברור לנו שהאופוזיציה מתנגדת, אז עם כל הכבוד, אתם יכולים לחשוב שאנחנו גם לא נאיביים או טירונים פוליטיים.
יואב קיש: יש משמעויות פוליטיות גם בבית הזה, עם כל הכבוד.
מרב מיכאלי: אדוני היקר, אם לא אכפת לך, יש ילדות וילדים, אבות ואימהות, גם באופוזיציה, לא רק בקואליציה.
יואב קיש: שמענו את זה.
עליזה לביא: חזקת הגיל הרך היא לא עניין של - - -
יואב קיש: אנחנו הורסים, שורפים, את הדמוקרטיה.
יואב קיש: באמת מזמן לא שמענו.
עליזה לביא: חזקת הגיל הרך היא לא האופוזיציה ולא הקואליציה - - -
מרב מיכאלי: להגיד שהקואליציה - - -
יואב קיש: אני רואה שאתן עוד נסערות בנושא חזקת הגיל הרך.
מרב מיכאלי: באיזה עולם הרציונל שאם הקואליציה - - -
יואב קיש: אנחנו עוברים לנושא הבא שעל סדר-היום.
יואב קיש: יש לנו את בקשתה של חברת הכנסת ענת ברקו להעביר הצעת חוק יסוד: הכנסת (תיקון - מניעת בחירת מועמד שהורשע בעבירת טרור) מוועדת חוקה, חוק ומשפט לוועדת הכנסת.
ענת ברקו: אדוני יושב-הראש, קודם כל אני מודה לך על קיום הדיון בנושא החוק שלי שמדבר על תיקון חוק יסוד: הכנסת באשר לכשירותו של אדם להיות מועמד לכנסת.
ענת ברקו: רק עכשיו התבשרנו שחבר הכנסת גטאס נכנס לשנתיים לכלא, ובאופן תיאורטי האיש יוכל לבוא ולהתמודד לכנסת בזמן שהוא רב.
ענת ברקו: לכן, החקיקה שלי מדברת על 25 שנה שלא יאפשרו את ההתמודדות של מי שעסק בטרור לחזור לכנסת.
ענת ברקו: הדבר גם מדבר על הפסול שבמעשה הטרור כאדם שרוצה לייצג ציבור מסוים, המדינה, ובעצם פועל להחריבה מבפנים.
ענת ברקו: על מנת למנוע התמודדות של חבר כנסת שכבר בפועל פעל נגד קיומה של המדינה ופגע בביטחון המדינה, אז החוק הזה הוא חוק מתבקש ויפה שעה אחת קודם כדי שאנחנו נאשר אותו.
ענת ברקו: הצעת החוק אינה נועלת את הדלת בפני מי שהורשע בגין עבירה על רקע טרור, ובלבד שסיים לרצות עונשו ובמשך שנים רבות חדל מלעסוק בטרור.
ענת ברקו: זאת אומרת, זה לא לכל החיים.
ענת ברקו: אנחנו נדון - - -
אוסאמה סעדי: רק ל-25 שנה.
ענת ברקו: 25 שנה ויכול להיות שאנחנו נוריד.
אוסאמה סעדי: לא כל החיים, רק 25 שנה.
ענת ברקו: אתה רוצה טרוריסטים בכלא?
ענת ברקו: אני לא רוצה טרוריסטים בכלא.
יואב קיש: בכלא אנחנו רוצים.
ענת ברקו: אני לא רוצה אותם בכנסת.
ענת ברקו: אני מעדיפה אותם בכלא - - -
יואב קיש: אמרנו על גטאס, הוא צריך להיות בכלא – לא בכנסת.
ענת ברקו: בכנסת הוא לא צריך להיות.
אוסאמה סעדי: רוצחים - - - בכנסת?
אוסאמה סעדי: רוצחים?
אוסאמה סעדי: - - - למה לא הגשת?
יואב קיש: אוסאמה, אני אתן לך לדבר.
יואב קיש: תביאו לי את הפטיש.
אוסאמה סעדי: - - - תפסיקי עם זה.
ענת ברקו: יש לי תשובה בשבילך - - -
יואב קיש: חברים, נא להפסיק את הוויכוח.
יואב קיש: חברת הכנסת ברקו - - -
ענת ברקו: - - - זה לא חדש לנו - - -
יואב קיש: חברת הכנסת ברקו, הפסקה.
יואב קיש: אני פונה אל חברת הכנסת ברקו ואל חבר הכנסת אוסאמה סעדי – כל אחד יקבל זכות דיבור, עכשיו זכות הדיבור לחברת הכנסת ענת ברקו.
יואב קיש: אוסאמה, אני לא רוצה להוציא אותך.
יואב קיש: היא לא תפריע לך כשאתה תדבר, ואתה אל תפריע לה כשהיא מדברת.
ענת ברקו: חבר הכנסת סעדי, כמובן, לא מוטרד מכך שחבר שלו נכנס לכלא בגין פגיעה במדינה.
יואב קיש: אולי הוא מוטרד.
יואב קיש: אל תדברי בשמו.
ענת ברקו: אני לא רואה למה צריך – מצדי, מי שעסק בטרור ונכנס לכלא, אתם יודעים מה?
ענת ברקו: אני אוסיף – החוק שלי פשוט הפריד בין טרור לפשיעה, מצדי גם מי שעשה פשע והיה בכלא לא צריך לחזור לזה.
אוסאמה סעדי: למה לא הבאת את זה?
אוסאמה סעדי: למה לא הגשת את זה?
אוסאמה סעדי: את לא מפרידה, אבל את מגישה רק על טרור.
ענת ברקו: כי אנחנו עשינו הפרדה בין פשיעה לטרור.
ענת ברקו: אבל אני - - -
יואב קיש: חברים, הדיון פה - - -
ענת ברקו: אדוני היקר, טרוריסטים שהיו בכלא יתחילו לספור מיום צאתם מהכלא 25 שנה או מספר אחר של שנים שנגיע אליו במהלך הדיונים בקריאה הראשונה, והם לא יוכלו להגיע לכנסת ישר מהכלא ולחוקק חוקים שפוגעים באזרחי מדינת ישראל.
ענת ברקו: אנחנו נגן על ביטחון המדינה.
אוסאמה סעדי: אדוני היושב-ראש, חברי חברי הכנסת, כבר נמאס מהצעות החוק האלה.
אוסאמה סעדי: מה, ענת ברקו עכשיו מגינה על ביטחון המדינה?
אוסאמה סעדי: אין רשויות במדינה?
ענת ברקו: היא מגינה כל החיים שלה על ביטחון המדינה.
יואב קיש: ענת, תני לו לדבר.
אוסאמה סעדי: אין משרד משפטים?
אוסאמה סעדי: אין פרקליט מדינה?
אוסאמה סעדי: אין יועץ משפטי לממשלה?
אוסאמה סעדי: רק ענת ברקו אכפת לה מביטחון המדינה?
אוסאמה סעדי: תפסיקי עם זה.
ענת ברקו: לא, לך אכפת.
ענת ברקו: לך אכפת.
ענת ברקו: אתה מאוד מוטרד.
אוסאמה סעדי: כל הזמן אתם אכפת לכם מהסתה נגד הציבור הערבי.
אוסאמה סעדי: אם היית מגישה הצעת חוק - - -
ענת ברקו: למה אתה אומר שזה נגד הציבור הערבי?
ענת ברקו: באופן מעשי זה יכול להיות גם נגד יהודי - - -
יואב קיש: ענת, תני לאוסאמה לדבר.
ענת ברקו: אם יש לך יהודי שעסק בטרור, זה אותו דבר - - - זה נגד ערבים?
יואב קיש: חברת הכנסת ברקו, ביקשתי קודם מחבר הכנסת אוסאמה סעדי להתאפק.
יואב קיש: אני אתן לך, אם את רוצה, עוד דקה להגיב אחרי זה, אבל בתנאי אחד: שלא תפריעי לו עכשיו.
אוסאמה סעדי: אם הצעת החוק הייתה מדברת על פשיעה חמורה, על רוצחים, על אנסים, על ראשי ממשלה ושרים שסרחו והורשעו בעבירות חמורות של שחיתות – מי שהוא שר, חבר כנסת, נשיא מדינה, נשיא מדינה שאנס, אחרי 7 שנים מותר לו?
ענת ברקו: הוא לא יחזור.
יואב קיש: ענת, אני לא אתן להגיב אחר כך אם תפריעי.
אוסאמה סעדי: למה לא יחזור?
אוסאמה סעדי: לפי ההצעה שלך מותר לו לחזור.
אוסאמה סעדי: אבל מי שאולי שלח SMS, אני לא יודע מה עשה והורשע בעבירת טרור – לא.
אוסאמה סעדי: זה 25 שנה.
אוסאמה סעדי: את מבינה איזו צביעות יש לכם?
אוסאמה סעדי: תפסיקו עם זה.
אוסאמה סעדי: זה לגופו של עניין, כשנגיע לגשר, נחצה אותו.
אוסאמה סעדי: אבל אני אומר, ריבונו של עולם, וזה בהמשך למה שאמרה מרב מיכאלי, למה חוקים כאלה, חוקי יסוד, צריך להעביר מוועדת חוקה?
דוד ביטן: זה בוועדת חוקה.
דוד ביטן: רוצים להעביר, אבל זה היום בוועדת חוקה.
דוד ביטן: היא רשאית להגיש בקשה.
אוסאמה סעדי: אז אני אומר למה מעבירים?
אוסאמה סעדי: למה מעבירים מוועדת חוקה לוועדה אחרת?
דוד ביטן: היא ביקשה להעביר.
אוסאמה סעדי: לכן אני אומר - - -
יואב קיש: תודה, חבר הכנסת סעדי.
יואב קיש: חברת הכנסת ברקו, אני רוצה להתייחס.
יואב קיש: חברים, קיבלתי את בקשתה של חברת הכנסת ברקו לדיון בוועדה הזו.
יואב קיש: פניתי לחבר הכנסת ניסן סלומינסקי, יושב-ראש ועדת חוקה, ושאלתי אותו מדוע הוא עדיין לא דן בחוק, כי בעצם אחד הדברים שעליהם מלינה חברת הכנסת ברקו זה ששלושה חודשים עברו ואפילו דיון אחד - -
ענת ברקו: ארבעה.
יואב קיש: - - ואפילו דיון לא נעשה בוועדה.
יואב קיש: אנחנו חושבים, זו דעתי האישית, שוועדת חוקה מאוד עמוסה וצריך להקל עליה.
יואב קיש: אני רואה את הלחץ שם בוועדה.
יואב קיש: התקנון קובע, לדעתי, 6 חודשים שבהם - - -
יואב קיש: עד 6 חודשים.
יואב קיש: אני לא הולך להעביר את זה כרגע לוועדת הכנסת.
יואב בן צור: אם חוק יש לו רביזיה למעלה מחודשיים-שלושה - - -
דוד ביטן: אסור רביזיה חודשיים.
יואב בן צור: אז כמה?
דוד ביטן: מקסימום שבוע.
דוד ביטן: לא כתוב בתקנון, אבל - - -
יואב קיש: אין הגדרה.
יואב קיש: זה תקנון ביטן.
יואב קיש: אתה פועל לפי תקנון ביטן או תקנון הכנסת?
יואב בן צור: אפשר להחזיק רביזיה בלי סוף?
דוד ביטן: - - - אבל אני היועץ הקבוע של - - -
יואב קיש: יש לנו פה יועץ סתרים לתקנון.
יואב בן צור: לא קיבלתי תשובה.
יואב קיש: יואב, אחרי זה תדבר אתה.
יואב בן צור: זה קשור לוועדת חוקה, לכן - - -
יואב קיש: אין בתקנון.